 Ugu horreyn, Guddoomiye Ku xigeenka Xisbiga Ucid Cabdinaasir Muxumed Buuni ayaa ka hadlay siday Xisbi ahaan u arkaan waxaanu yidhi, Waxaanu u aragnaa wixii horumar ah ee ka fiican wixii hore ee aynu haynsanay waa tallaabo horumar leh, laakiin waa in aanay noqon tallaabo dhaqaale lagu raadinayo, waxaananu u aragnaa in bileydhada Summada Gaadiidku ay dadka lacag ku taagan yihiin oo marka ay soo degaan laga qaado, haddii maanta la beddalayo qofka lacagtiisii waa laga haystaa ee waa in loo beddalo, balse in qofka la yidhaa lacag kale bixi oo muddo lix bilood ah ayaanu kuu qabaney arrin la aqbali karo maaha, arrin dadku qaadi karaana maaha, macne iyo xikmad ay ku fadhido na ma jirto. 